**DÔVODOVÁ SPRÁVA**

1. **Všeobecná časť**

Úrad pre reguláciu sieťových odvetví v Slovenskej republike reguluje ceny elektriny a plynu. Do regulovaných cien sa v súčasnosti prenášajú **trhové ceny.**  **Situácia je neudržateľná.** Koncepcia na ochranu odberateľov v energetickej chudobe spočíva v tom, že štát reguláciou pomôže sociálne najslabším odberateľom, najmä domácnostiam a malým podnikom ( tzv. zraniteľní odberatelia ). *Reformou energetickej legislatívy reguluje ÚRSO ceny elektriny, ktoré vyplývajú z regulačnej politiky.* Úrad vždy vypracuje analýzu a premietne dnešné trhové ceny do regulovaných.

 SR je tesne pred svojou najväčšou krízou a je neakceptovateľné, aby vláda v tejto situácii rezignovala na akúkoľvek prácu a na zachovanie existencie slovenských výrobcov potravín. Vláda musí ihneď konať.Slovenský zväz pekárov, cukrárov a výrobcov cestovín ( SZPCC) vyzýva *vládu, aby schválila systém kompenzácií extrémnych cien energií pre potravinársky sektor.* Ceny energií majú extrémny dopad na odbytové ceny pekárskych, cukrárskych a cestovinárskych výrobkov. S vysokou pravdepodobnosťou zvýšené ceny energií čoskoro spôsobia obmedzenie výroby najmä menších pekární v regiónoch, ba dokonca zastavenie výroby. Potravinárske prevádzky sú nútené kupovať plyn a elektrinu za spotové ceny. Dlhodobé kontrakty za zvýhodnených cien odmietajú dodávatelia energií uzatvárať. ***Množstvo potravinárskych podnikov nebude schopných zabezpečiť si energie na výrobu potravín.*** Všetky svoje úspory podniky minuli už počas pandémie. Štát vylúčil podniky SZPCC z pandemických dotácií a žiadnym spôsobom im nepomohol.

 Extrémne ceny plynu a energií ovplyvňujú hodnoty základných potravín. Kalkulácie pekárov, cukrárov a výrobcov cestovín prešli v posledných mesiacoch veľkou, historickou revíziou. *Najväčšou položkou nákladovej štruktúry bola vždy cena práce*, no ***teraz ju vystriedala cena energií.*** Plné premietnutie burzových cien do odbytových cien výrobkov by podľa zväzu spôsobilo, že časť obyvateľstva by si základné potraviny ako chlieb, rožky či ďalšie nemohla dovoliť. Preto je potrebné ***začleniť potravinárov do krízovej infraštruktúry, aby mohli mať regulovanú cenu energií.*** *Potravinári a pekári patria zaradením do kritickej infraštruktúry* a sú subjektami hospodárskej mobilizácie. No za uplynulé dva roky im to prinieslo len povinnosti, náklady a nulovú pomoc zo strany štátu. Takýto postup je neakceptovateľný! **Vláda musí ihneď pristúpiť k zaradeniu výrobcov čerstvých a základných potravín medzi subjekty s regulovanou cenou elektrickej energie a plynu**. *Pekári tiež žiadajú na rok zastaviť platby odvodov a poistného z príplatkov za prácu cez víkendy, sviatky či v noci.*

**B. Osobitná časť**

**K Čl. I**

Ustanovuje sa možnosť vlády uznesením zaradiť akýkoľvek hospodársky subjekt registrovaný na území SR do skupiny ohrozených hospodárskych subjektov, ktoré môžu byť ohrozené nárastom energií a schváliť pre ne výnimku a systém kompenzácií pri regulácii/úprave cien energií. Prioritne sa udelí výnimka pre výrobcov potravín.

**K Čl. II**

S ohľadom na priebeh legislatívneho procesu sa navrhuje, aby návrh zákona nadobudol účinnosť pätnástym dňom vyhlásenia v Zbierke zákonov Slovenskej republiky.